cyanic-selkie/wikianc huggingface dataset:
জগদল ইউনিয়ন, দিরাই
ইতিহাস
ব্রিটিশ শাসনামলের আনুমানিক ১৯৪৩ সালে প্রথম জগদল গ্রামের অধীনে বর্তমান ৩৯টি গ্রাম নিয়ে জগদল ইউনিয়ন গঠিত হয়। ওই সময়ে ইউনিয়নের চেয়ারম্যানকে "গ্রামসরকার" বলা হত। ১৯৫০ সালে পাকিস্তান শাসনামলে গ্রামসরকারের পদকে "ইউপি চেয়ারম্যান" পদবী ঘোষণা করা হয়। তারপর পর্যায়ক্রমে দানিছ মিয়া, মো. আব্দুল হক গ্রাম সরকারের দায়িত্ব পালন করেন। ১৯৬৭ সালে তৎকালীন পাকিস্তান মহকুমা জুরি বোর্ডের সদস্য মো. আব্দুল হক প্রথম ইউনিয়ন পরিষদ চেয়াম্যান মনোনীত হন এবং তিনিই মুক্তিযুদ্ধ চলাকালে অত্র ইউনিয়নের চেয়ারম্যান ছিলেন। ১৯৭১ সালে বাংলাদেশ স্বাধীন হবার পর পরবর্তী সময়ে মাহতাবুর রহমান, আ. রাজ্জাক (৩য় বার নির্বাচিত), মোখলেচুর রহমান, লাল মিয়া, কবির মিয়া, আবু ইয়াহিয়া, খায়রুজ্জামান ও বর্তমানে জনাব আব্দুছ ছালাম ইউনিয়ন পরিষদ চেয়ারম্যানের দায়িত্ব পালন করেন। জগদল ইউনিয়নের নাম নিয়ে জনশ্রুতি রয়েছে যে, "জগদ্দল" নামক অত্যন্ত দামী পাথরের নামানুসারে এর নামকরণ করা হয় জগদল। জগদল গ্রামের বিশিষ্ট ব্যাক্তিবর্গ'র উল্যেখযোগ্য যারা হলেন,,,হাজী তৈয়ব উল্ল্যা,আব্দুল হক,তোতা মিয়া,মাহতাবুর রহমান, আলহাজ্ব মোজাম্মেল হোসাইন,ডাক্তার ইসহাক, আব্দুল মজিদ,খেরামত উল্ল্যা,আব্দুলা মেম্বার,আব্দুল ওদুদ মানিক,মাষ্টার আবু তাহের,সচিব মিজানুর রহমান, প্রফেসর ফারুক আহমেদ, আমিরুল হক,মাওলানা হিফজুর রাহমান, ইমামুল হক,মাহভুব হোসাইন লেচু,বাউল শফিকুন্নুর,ডাক্তার বজলুন্নুর,আব্দুল মতিন মেম্বার ,ফয়েজ মাষ্টার,মমশর আলী, ব্যাংকার আজিজুল হক,আব্দুল লতিফ,হাসিম উল্ল্যা,জগলু মিয়া,ইকবাল হোসেন আংগুর,বখতাই মিয়া,দিদার হোসেন লন্ডনী,আকিকুন্নুর মিয়া,শাহ মোহাম্মদ আলিনুর,শাহ মোহাম্মদ আলিরব,আব্দুল বাছিত মেন্বার,মাওলানা ফয়জুল বারি,আব্দুল কদ্দুস মাওলানা,সমুজ মিয়া,আরমুজ মিয়া,আব্দুর রাজ্জাক কাকু,মাওলানা আব্দুল গফুর,আব্দুল আহাদ মাষ্টার,টিপু সুলতান, আবুল কাশেম,আব্দুল সালাম নতুন জগদল,আওলাদ হোসেন জগদলী হুজুর,মাষ্টার দেলোয়ার হোসেন,
ভাষা ও সংস্কৃতি
হাওরবেষ্টিত ভাটি অঞ্চলের চিরায়ত বৈশিষ্ট্য এখানে বিদ্যমান। এই জনপদের অধিকাংশ মানুষ সুদীর্ঘ কাল ধরে কৃষিকাজের সঙ্গে জড়িত। তাই এদের দৈনন্দিন জীবন ও সংস্কৃতি কৃষির সাথে ওতপ্রোতভাবে জড়িত। এখানকার মানুষের উচ্চারিত ভাষায় সিলেটের আঞ্চলিক ভাষার প্রভাব বেশি। শিক্ষিত সমাজ সাধারণত চলিতরীতিতে কথা বলে। বিভিন্ন ধরনের গানের আয়োজন বিভিন্ন উপলক্ষ্যে হয়ে থাকে। এলাকায়, পাড়ায় এবং বিভিন্ন শিক্ষা প্রতিষ্ঠানে শিক্ষামূলক নাটকের আয়োজন করা হয়ে থাকে। পুরাতন সংস্কৃতির বিভিন্ন বিষয় পালিত হয়ে থাকে। অত্র ইউনিয়নের বিভিন্ন ওয়ার্ডে আয়োজিত খেলাধুলার মধ্যে উল্লেখযোগ্য হচ্ছে হাডুডু, পাড়ায় পাড়ায় দাড়িয়াবান্ধা, গোল্লা ছোট ইত্যাদি। আধুনিক সংস্করণের মধ্যে ক্রিকেট ও ফুটবল অন্যতম। যেসব সংস্কৃতি বিষয়ক সংস্থা জগদলে কাজ করছে সেগুলো হলো:
দর্শনীয় স্থানসমূহ
জগদলের দর্শনীয় স্থানসমূহ হল
হাট-বাজার
বাজারগুলো হল জগদল বাজার, শাহজালাল বাজার, কলিয়ারকাপন বাজার,শাহপরান বাজার, রতনগঞ্জ বাজার, ছয়হারা নগদিপুর বাজার।
নদ-নদী ও হাওর
জগদল ইউনিয়নের পশ্চিমে চাপতি হাওর ও এর মধ্য দিয়ে বয়ে গেছে হেরাচামতি নদী, পূর্বদিকে বয়ে গেছে নলুয়ার হাওর এবং উত্তর-পূর্ব কোণ দিয়ে বয়ে গেছে মহাসিং নদী।
জম্মু ও কাশ্মীর বিধানসভা নির্বাচন, ২০১৪
জম্মু ও কাশ্মীর বিধানসভা নির্বাচন, ২০১৪ ভারতের জম্মু ও কাশ্মীর রাজ্যে ২৫ নভেম্বর - ২০ ডিসেম্বর ২০১৪ পর্যন্ত পাঁচটি ধাপে অনুষ্ঠিত হয়েছিল। ভোটারগণ জম্মু ও কাশ্মীর বিধানসভায় ৮৭ জন সদস্যকে নির্বাচিত করেছেন, যারা ১৯ জানুয়ারী ২০১৫-এ ছয় বছরের মেয়াদ শেষ করে। ফলাফল ২৩ ডিসেম্বর ২০১৪-এ ঘোষণা করা হয়েছিল। জম্মু কাশ্মীর নির্বাচনে ৮৭টির মধ্যে ৩টি বিধানসভা আসনে ইভিএম সহ ভোটার-ভেরিফাইড পেপার অডিট ট্রেল (ভিভিপ্যাট) ব্যবহার করা হয়েছে।
প্রেক্ষাপট এবং প্রচারণা
নির্বাচনের আগে ভারতীয় জাতীয় কংগ্রেস, জম্মু ও কাশ্মীর ন্যাশনাল কনফারেন্সের সাথে তার জোট ভেঙে দেয় এবং বিধানসভার সমস্ত আসনে প্রতিদ্বন্দ্বিতা করে।
নির্বাচনের আগে প্রচারণা ছিল আক্রমণাত্মক ও জোরালো। ভারতীয় সংসদ নির্বাচনে ভারতীয় জনতা পার্টির বিপুল বিজয়ের পর, বিজেপি জম্মু ও কাশ্মীরের দিকে মনোযোগ দেয় এবং 'উন্নয়নের' প্রতিশ্রুতিতে প্রচারণা চালায়। এর মধ্যে ভারতের প্রধানমন্ত্রী নরেন্দ্র মোদির স্থানীয় বিজেপির প্রচারের সমর্থনে একটি সফর অন্তর্ভুক্ত রয়েছে।
বয়কটের ডাক
এই আহ্বান সত্ত্বেও, ২০১৪ সালের নির্বাচনে ভোটারদের উপস্থিতি ৪% বেড়েছে, যা আগের নির্বাচনে প্রায় ৬১% থেকে ৬৫% হয়েছে৷
ফলাফল
{{legend|#0C764F|জেকেপিডিপি: ২৮ আসন}} {{legend|#FF9933|বিজেপি: ২৫ আসন}} {{legend|#FE0000|জেকেএনসি: ১৫ আসন}} {{legend|#19AAED|কংগ্রেস: ১২ আসন}} {{legend|#005085|জেকেপিসি: ২ আসন}} {{legend|#FF0000|সিপিআইএম: ১ আসন}} {{legend|#831310|জেকেপিডিএফ: ১ আসন}} {{legend|#DDDDDD|স্বতন্ত্র: ৩ আসন}}
! style="background-color:#E9E9E9;text-align:center;" |দল ! style="background-color:#E9E9E9;text-align:center;" |আসন ! style="background-color:#E9E9E9;text-align:center;" |পূর্বে ! style="background-color:#E9E9E9;text-align:center;" |+/– ! style="background-color:#E9E9E9;text-align:center;" |ভোট % ! style="background-color:#E9E9E9;text-align:center;" |প্রাপ্ত ভোট ! style="text-align:right;background-color:#E9E9E9"| ৮৭ ! style="text-align:right;background-color:#E9E9E9"| ৮৭ ! style="text-align:right;background-color:#E9E9E9"| ! style="text-align:right;background-color:#E9E9E9"| - ! style="text-align:right;background-color:#E9E9E9"| - ! colspan="9" |
পিডিপি ২৮টি আসন নিয়ে একক বৃহত্তম দল হিসেবে আত্মপ্রকাশ করে। বিজেপি ২৫টি আসন নিয়ে দ্বিতীয় বৃহত্তম দল হয়েছে।
এম শমশের আলী
মুহাম্মাদ শমশের আলী (জন্ম: ২১ নভেম্বর ১৯৩৭) হলেন বাংলাদেশের একজন আন্তর্জাতিক পরমাণু বিজ্ঞানী। তিনি বাংলাদেশ বিজ্ঞান একাডেমির প্রাক্তন সভাপতি, সাউথ ইস্ট ইউনিভার্সিটি সাবেক উপাচার্য  এবং বাংলাদেশ উন্মুক্ত বিশ্ববিদ্যালয়ের প্রাক্তন প্রতিষ্ঠাতা উপাচার্য।
প্রাথমিক জীবন
তিনি ১৯৩৭ সালের ২১ নভেম্বর কুষ্টিয়া জেলার ভেড়ামারা শহরে জন্মগ্রহণ করেন। পৈত্রিক সূত্রে তিনি যশোর সদর থানার সিঙ্গিয়া গ্রামের (বর্তমানে বসুন্দিয়া) লোক ছিলেন। তার বাবার নাম আমীর আলী এবং মাতা রহিমা খাতুন।
শিক্ষাজীবন
শমশের আলীর শিক্ষা শুরু হয় চুয়াডাঙ্গা এলাকার স্থানীয় ইউসুফ মাস্টারের স্কুলে। পিতার চাকরির কারণে তারা সপরিবারে চলে যান ভারতের চব্বিশ পরগনার রানাঘাটে। সেখানে শমশের আলীকে ভর্তি করে দেওয়া হয় লালগোপাল স্কুলে। এখানে দুবছর লেখাপড়ার পর ভারত ভাগের কারণে ১৯৪৮ সালে তারা সপরিবারে ফিরে আসেন যশোরে। এবং এখানেই বসবাস করতে শুরু করেন। এরপর তাকে ভর্তি করে দেওয়া হয় যশোর জিলা স্কুলের পঞ্চম শ্রেণিতে। এবং এই স্কুল থেকেই তিনি ১৯৫৪ সালে ম্যাট্টিক পাস করেন। তিনি ১৯৫৪ সালে ভর্তি হন রাজশাহী কলেজে। ১৯৫৬ সালে এই কলেজ থেকে আই. এস. সি. পাস করেন। কলেজ জীবন শেষে তিনি ১৯৫৬ সালে ভর্তি হন ঢাকা বিশ্ববিদ্যালয়ে। তার পছন্দের বিষয় ছিল পদার্থবিজ্ঞান। ১৯৫৯ সালে শ্রেষ্ঠত্বের সাথে অনার্স এবং ১৯৬০ সালে এম. এস. সি ডিগ্রি অর্জন করেন। ১৯৬১ সালে ম্যানচেস্টার বিশ্ববিদ্যালয় থেকে পি.এইচ.ডি ডিগ্রি সম্পূর্ণ করেন এবং ১৯৬৫ সালে সেই ম্যানচেস্টার থেকেই থিওরেটিক্যাল নিউক্লিয়ার ফিজিক্স বিষয়ে পি. এইচ. ডি ডিগ্রি অর্জন করেন।
কর্মজীবন
১৯৬১ সালে পাকিস্তান আণবিক শক্তি কমিশনে যোগদানের মাধ্যমে তার কর্মজীবন শুরু হয়। পি. এইচ. ডি ডিগ্রি লাভ করার পর ১৯৬৫ সালে দেশে ফিরে এসে তিনি ঢাকায় আণবিক শক্তি কেন্দ্রে সিনিয়র সায়িন্টিফিক অফিসার হিসেবে যোগ দেন। কর্মদক্ষতার জন্য তিনি ১৯৭০ সালে অত্যন্ত অল্প বয়সে আণবিক শক্তি কমিশনের পরিচালক হিসেবে দায়িত্ব পান। ১৯৭৮ সাল পর্যন্ত তিনি এই দায়িত্ব পালন করেন। ১৯৬১-১৯৮২ সাল পর্যন্ত দীর্ঘ ২১ বছর যাবৎ ড. আলী আণবিক শক্তি কমিশনের বিভিন্ন গুরুত্বপূর্ণ পদে বহাল ছিলেন। ১৯৭৩ সালে ঢাকা বিশ্ববিদ্যালয় একটা স্পেশাল সাইটেশনের মাধ্যমে ড. আলীকে ঢাকা বিশ্ববিদ্যালয়ের অনারারি প্রফেসর অব ফিজিক্স করে তাকে একটা বিরল সম্মাননা প্রদান করে। ১৯৮২ সালে তিনি ঢাকা বিশ্ববিদ্যালয়ের পদার্থবিজ্ঞান বিভাগের অধ্যাপক হিসেবে নিযুক্ত হন এবং ২০০৬ সাল পর্যন্ত এই দায়িত্ব অব্যাহত ছিলেন। ১৯৯২-১৯৯৬ সাল পর্যন্ত বাংলাদেশ উন্মুক্ত বিশ্ববিদ্যালয়ের প্রতিষ্ঠাতা উপাচার্য হিসাবে দায়িত্ব পালন করেন। ২০০২ সাল হতে ২০১০ সাল সময় পর্যন্ত সাউথ ইস্ট বিশ্ববিদ্যালয়ের প্রতিষ্ঠাতা উপাচার্য হিসাবে দায়িত্ব পালন করেছেন। এছাড়াও ২০০৪ থেকে ২০১২ সাল পর্যন্ত বাংলাদেশ বিজ্ঞান একাডেমির সভাপতির দায়িত্ব পালন করেছিলেন।
আগ্রহের বিষয়
আগ্রহের বিষয়ের মধ্যে একটি হচ্ছে বিজ্ঞান আর অন্যটি হচ্ছে ধর্ম। ধর্ম বলতে তিনি শুধুমাত্র ইসলামকে নয় সকল ধর্মকে বুঝিয়েছেন। আগ্রহের অন্য বিষয়গুলো হচ্ছে -
সদস্যপদ
শমসের আলী বিভিন্ন বৈজ্ঞানিক সংস্থার সদস্য ছিলেন। এর মধ্যে রয়েছে:
পুরস্কার ও সম্মাননা
শমসের আলী একাধিক জাতীয় ও আন্তর্জাতিক পুরস্কার প্রাপ্ত
১৯৯২
১৯৯২ গ্রেগরীয় বর্ষপঞ্জির একটি সাধারণ বছর।
আলফা ক্ষয়
আলফা ক্ষয় বা α-ক্ষয় হল এক ধরনের তেজস্ক্রিয় ক্ষয় যেখানে একটি পারমাণবিক নিউক্লিয়াস একটি আলফা কণা (হিলিয়াম নিউক্লিয়াস) নির্গত করে এবং তার ফলে অন্য 'পারমাণবিক নিউক্লিয়াস'এ 'ক্ষয়প্রাপ্ত' বা রূপান্তরিত হয়, ক্ষয়ের পর আণবিক ভর সংখ্যা চার কমে যায় এবং পারমাণবিক সংখ্যা দুই কমে যায়। একটি আলফা কণা একটি হিলিয়াম-৪ পরমাণুর নিউক্লিয়াসের সমান, যা দুটি প্রোটন এবং দুটি নিউট্রন নিয়ে গঠিত। এর বৈদ্যুতিক আধান দুটি ইলেকট্রনের বৈদ্যুতিক আধানের (২ই) সমান এবং ভর ৪ একক। উদাহরণস্বরূপ, ইউরেনিয়াম-২৩৮ ক্ষয়প্রাপ্ত হয়ে থোরিয়াম-২৩৪এ পরিবর্তিত হয়। আলফা কণাগুলির আধান ২ই (2e)। কিন্তু পারমাণবিক সমীকরণগুলি, রীতি অনুযায়ী, শুধু পারমাণবিক বিক্রিয়া বর্ণনা করে, তাই আধান সাধারণত দেখানো হয় না।
আলফা কণার ক্ষয় সাধারণত ভারী নিউক্লাইডগুলিতেই ঘটে। তত্ত্বগতভাবে, নিকেল (উপাদান ২৮) এর চেয়ে কিছুটা ভারী নিউক্লিয়াসে এই ক্ষয় ঘটতে পারে। ভারি অস্থিতিশীল নিউক্লাইড গুলি স্বতঃস্ফূর্ত বিভাজন-প্রক্রিয়ার দিকে এগোয়। বাস্তবক্ষেত্রে দেখা গেছে, নিকেলের চেয়ে বেশ ভারী নিউক্লাইড গুলিতেই শুধুমাত্র এই পদ্ধতিতে ক্ষয় হয়। সবচেয়ে হালকা আলফা নির্গমনকারী পদার্থটি হল টেলুরিয়াম (উপাদান ৫২) এর সমস্থানিক (ভর সংখ্যা ১০৪-১০৯)। ব্যতিক্রমীভাবে, বেরিলিয়াম-৮ দুটি আলফা কণা নির্গত করে।
আলফা কণার ক্ষয় এখন পর্যন্ত ঝাঁক বাঁধা ক্ষয়ের সবচেয়ে সাধারণ রূপ, যেখানে মূল পরমাণুটি নির্দিষ্ট সংখ্যায় নিউক্লিয়নের কিছু কণা নির্গত করে, এরপর পড়ে থাকে আর একটি নির্দিষ্ট পদার্থ। আলফা কণার ভর তুলনামূলকভাবে কম এবং নিউক্লিয়ার বন্ধন শক্তি অত্যন্ত বেশি হওয়ায় এইভাবে ক্ষয় সবচেয়ে বেশি হয়। ঝাঁক বাঁধা ক্ষয়ের মত, আলফা ক্ষয় মূলত একটি কোয়ান্টাম টানেলিং প্রক্রিয়া। এটি নিউক্লিয়ার বল এবং তড়িচ্চুম্বকীয় বল উভয়ের পারস্পরিক ক্রিয়ায় ঘটে, যা বিটা ক্ষয় থেকে আলাদা।
আলফা কণার সাধারণ গতিশক্তি ৫এমইভি (মেগা ইলেকট্রন ভোল্ট) (অথবা তাদের মোট শক্তির ≈০.১৩%, ১১০ টেরাজুলস/কেজি) এবং এর প্রায় ১৫,০০০,০০০ মি/সেকেন্ড গতিবেগ রয়েছে, যা আলোর গতিবেগের এর ৫%। বস্তুর অর্ধজীবন এই উৎপাদিত শক্তির উপর নির্ভর করে, তাই এই শক্তির খুব একটা পার্থক্য হয় না (গাইগার–নিউটাল সূত্রের সমীকরণ দেখুন)। বৈদ্যুতিক আধান ২ই এবং তুলনামূলকভাবে ভর বেশি ও গতিবেগ কম হওয়ার কারণে, আলফা কণাগুলি সহজেই অন্যান্য পরমাণুর সাথে বিক্রিয়া করে শক্তি ক্ষয় করে। তাদের সম্মুখ গতি কয়েক সেন্টিমিটার বায়ু দ্বারা থামিয়ে দেওয়া যায়। পৃথিবীতে উৎপাদিত হিলিয়ামের প্রায় ৯৯% ভূগর্ভস্থ খনিজ এর ইউরেনিয়াম বা থোরিয়ামের আলফা ক্ষয়ের ফল। প্রাকৃতিক গ্যাস উৎপাদনের উপ-পণ্য হিসাবে হিলিয়াম পাওয়া যায়।
ইতিহাস
১৮৯৯ সালে আর্নেস্ট রাদারফোর্ড দ্বারা তেজস্ক্রিয়তার পরীক্ষার সময় প্রথম আলফা কণা সামনে আসে, ১৯০৭ সালের মধ্যে তাদের হিলিয়াম২+ (He2+) আয়ন বলে চিনতে পারা যায়।
১৯২৮ সালের মধ্যে, জর্জ গ্যামফ আলফা ক্ষয়ের তত্ত্বটি টানেলিংয়ের মাধ্যমে সমাধান করেছিলেন। আলফা কণা নিউক্লিয়াস দ্বারা একটি বিভব কূপের মধ্যে আটকা পড়ে। তত্ত্বগতভাবে, এটি থেকে মুক্ত হওয়া কঠিন, তবে কোয়ান্টাম বলবিজ্ঞানের নতুন (তখন) আবিষ্কৃত নীতি অনুসারে, বাধা অতিক্রম করে "টানেলিং" এর মাধ্যমে এর নিউক্লিয়াস থেকে মুক্ত হয়ে অন্য দিকে চলে আসার স্বল্প (তবে শূন্য নয়) সম্ভাবনা থেকে যায়। গ্যামফ নিউক্লিয়াসের জন্য একটি মডেল বিভবের সমাধান করেন এবং প্রথম নীতি থেকে ক্ষয়ের অর্ধজীবন এবং নির্গমন শক্তির মধ্যে একটি সম্পর্ক উদ্ভাবন করেন। সেটি আগে প্রায়োগিকভাবে আবিষ্কৃত হয়েছিল এবং এটি গাইগার–নিউটাল সূত্র নামে পরিচিত।
পদ্ধতি
পারমাণবিক নিউক্লিয়াসকে একসাথে ধরে রাখা নিউক্লিয়ার বলটি খুব শক্তিশালী হয়, প্রোটনগুলির মধ্যে বিকর্ষণকারী তড়িচ্চুম্বকীয় বলের চেয়ে অনেক বেশি শক্তিশালী। তবে নিউক্লিয়ার বল খুব স্বল্প পরিসরে কাজ করে, প্রায় ১ ফেমটোমিটারের বাইরে দ্রুত এর শক্তি হ্রাস পায়, কিন্তু তড়িচ্চুম্বকীয় বল বহুদূর পর্যন্ত কাজ করে। অর্থাৎ নিউক্লিয়াসকে একসাথে ধরে রাখার আকর্ষণকারী নিউক্লিয়ার বলের শক্তি নিউক্লিয়নের সংখ্যার সাথে সমানুপাতিক, তবে যে তড়িচ্চুম্বকীয় বল নিউক্লিয়াসকে পৃথক করে ভেঙে ফেলার চেষ্টা করে, মোটামুটিভাবে সেটি তার পারমাণবিক সংখ্যার বর্গের সমানুপাতিক। ২১০ বা তারও বেশি নিউক্লিয়ন সহ একটি নিউক্লিয়াস এত বড় যে এদের একত্রে ধরে রাখার জন্য শক্তিশালী নিউক্লিয়ার বলটি এর মধ্যের প্রোটনগুলির মধ্যে বিকর্ষণকারী তড়িচ্চুম্বকীয় বলের সমবল মাত্র হতে পারে। এই সব নিউক্লিয়াস গুলিতে আকার কমিয়ে স্থায়িত্ব বাড়ানোর জন্য আলফা ক্ষয় ঘটে।
এখন প্রশ্ন হল একক প্রোটন বা নিউট্রন বা অন্যান্য পারমাণবিক নিউক্লিয়াসের বদলে আলফা কণা, হিলিয়াম নিউক্লিয়াসকেই কেন পছন্দ করা হবে নিঃসরণ করার জন্য। এর কিছুটা উত্তর পাওয়া যায় ওয়েভ ফাংশন প্রতিসাম্য সংরক্ষণ থেকে, যা একটি কণাকে স্বতঃস্ফূর্তভাবে পরিবর্তিত হয়ে বোস–আইনস্টাইন পরিসংখ্যান (যদি এর নিউক্লিয়নগুলি যুগ্ম সংখ্যায় থাকে) থেকে ফার্মি–ডিরাক পরিসংখ্যান (যদি এর নিউক্লিয়নগুলি বিজোড় সংখ্যায় থাকে) প্রদর্শন করতে বাধা দেয় অথবা তদ্বিপরীত। একক প্রোটন নিঃসরণ, বা বিজোড় স্ংখ্যার নিউক্লিয়নের কোনও কণার নির্গমন হলে সংরক্ষণ আইন লঙ্ঘিত হয়। উত্তরের বাকি অংশটি পাওয়া যায় আলফা কণার খুব উচ্চ বন্ধন শক্তি থেকে। সমীকরণের দ্বারা মোট বিভাজন শক্তি গণনা করে পাওয়া যায়: এখানে m_\text{i} হল নিউক্লিয়াসের প্রাথমিক ভর, m_\text{f} হল কণা নিঃসরণের পরে নিউক্লিয়াসের ভর, এবং m_\text{p} হল নির্গত কণার ভর। এটা থেকে বোঝা যায় যে, আলফা কণা নির্গমন নিউক্লিয়াসের নিজস্ব শক্তি দ্বারাই সম্ভব, অন্যান্য ক্ষয়কারী নিঃসরণের জন্য অতিরিক্ত শক্তি প্রয়োজন। উদাহরণ স্বরূপ, ইউরেনিয়াম-২৩২ এর জন্য গণনা সম্পাদন করে দেখা যায় যে আলফা কণা নিঃসরণে মাত্র ৫.৪ মেগা ইলেকট্রন ভোল্টের প্রয়োজন হবে, যখন কোনও একক প্রোটন নিঃসরণে লাগবে ৬.১ মেগা ইলেকট্রন ভোল্ট। এই বিভাজন শক্তির বেশিরভাগই আলফা কণার নিজের গতিশক্তি হয়ে যায়, যদিও ভরবেগ বজায় রাখার জন্য এই শক্তির কিছু অংশ নিউক্লিয়াসেই ফিরে আসে। তবে, যেহেতু বেশিরভাগ আলফা নির্গমনকারী তেজস্ক্রিয় সমস্থানিকের ভর সংখ্যা ২১০ এর বেশি হয়, যা আলফা কণার ভর সংখ্যার চেয়ে অনেক বড়(৪), নিউক্লিয়াসে পুনরুদ্ধার হওয়া শক্তির অংশটি সাধারণত খুব কম হয়।
তবে, কোয়ান্টাম টানেলিংয়ের প্রক্রিয়ার মাধ্যমে, কোয়ান্টাম বলবিজ্ঞানে এর একটি ব্যাখ্যা পাওয়া যায়। ১৯২৮ সালে আলফা ক্ষয়ের কোয়ান্টাম টানেলিং তত্ত্বটি স্বাধীনভাবে জর্জ গ্যামফ, রোনাল্ড উইলফ্রেড গার্নি এবং এডওয়ার্ড কন্ডন প্রকাশ করেছিলেন। এটি কোয়ান্টাম তত্ত্বের খুব উল্লেখযোগ্য নিশ্চিতকরণ হিসাবে প্রশংসিত হয়েছিল। মূলত, আলফা কণা নিউক্লিয়াস থেকে কোয়ান্টাম টানেল দিয়ে বেরিয়ে যায়। গার্নি এবং কন্ডন তাঁদের গবেষণাপত্রে নিম্নলিখিত পর্যবেক্ষণ করেছেন: "এযাবৎ নিউক্লিয়াসের কিছু বিশেষ অবাধ ‘অস্থিরতা’র মৌলিক নীতি নির্ধারণ করা দরকার ছিল; তবে নিচের টীকায় এটি উল্লেখ করা হয়েছে যে এই বিভাজন কোনও বিশেষ অনুমান ছাড়াই কোয়ান্টাম বলবিজ্ঞান সূত্রের স্বাভাবিক ফল... যে বিস্ফোরণ নিয়ে α কণা নিউক্লিয়াসে তার জায়গা থেকে বেরিয়ে আসে তাই নিয়ে অনেক কিছু লেখা হয়েছে। কিন্তু উপরের চিত্র থেকে যে প্রক্রিয়াটি পাওয়া যায়, কেউ বরং বলবেন যে α কণা প্রায় অদৃশ্য ভাবে বেরিয়ে যায়।" তত্ত্বটি বলে যে আলফা কণাকে নিউক্লিয়াসের মধ্যে একটি স্বাধীন কণা হিসাবে বিবেচনা করা যেতে পারে যা সর্বক্ষণ গতিমান থাকে, কিন্তু নিউক্লিয়ার বলের দ্বারা নিউক্লিয়াসের মধ্যে আটকে থাকে। নিউক্লিয়ার বলের বিভব বাধার সাথে প্রতিটি সংঘর্ষে, একটি ছোট, কিন্তু শূণ্য নয়, এমন সম্ভাবনা তৈরি হয় যাতে এটি টানেলিং করে বেরিয়ে যেতে পারে। ১.৫ x ১০৭ মি./সে. গতি সহ একটি আলফা কণা, যেটি প্রায় ১০−১৪ মি. পারমাণবিক ব্যাসের মধ্যে থাকে, সেটি প্রতি সেকেন্ডে ১০২১ বারের বেশি বিভব বাধার সাথে ধাক্কা খাবে। তবে, প্রতিটি সংঘর্ষে মুক্ত হওয়ার সম্ভাবনা যদি খুব সামান্য হয়, তবে তেজস্ক্রিয় সমস্থানিকের অর্ধেক জীবন খুব দীর্ঘ হবে, যেহেতু মুক্তির মোট সম্ভাব্যতা ৫০% এ পৌঁছানোর জন্য এটি প্রয়োজনীয় সময়। চরম উদাহরণ হিসাবে বলা যায়, বিসমাথ-২০৯ আইসোটোপের অর্ধ-জীবন হল ১.৯ x ১০ ১৯ বছর।
তত্ত্বটি নিয়ে বিশদ ভাবে কাজ করে রেডিওসমস্থানিকের অর্ধ-জীবন এবং আলফা কণাগুলির ক্ষয় শক্তির সঙ্গে সম্পর্কিত একটি সমীকরণ পাওয়া গেছে। সেটি গবেষণামূলক গাইগার–নিউটাল সূত্রের একটি প্রয়োগগত উদ্ভাবন।
ব্যবহার
একটি আলফা বিকিরণকারী আমেরিকায়াম-২৪১কে ধোঁয়া সনাক্তকারী যন্ত্রের মধ্যে ব্যবহার করা হয়। আলফা কণা আয়ন কক্ষের খোলা বায়ুকে আয়নিত করে এবং অল্প মাত্রায় তড়িৎ আয়নযুক্ত বায়ুর মধ্য দিয়ে প্রবাহিত হয়। কক্ষে প্রবেশ করা আগুনের ধোঁয়ার কণাগুলি তড়িৎ প্রবাহকে কমিয়ে দেয়, এর ফলে ধোঁয়া সনাক্তকারী যন্ত্রে বিপদ সংকেত বেজে ওঠে।
মহাকাশ গবেষণার জন্য ব্যবহৃত রেডিওআইসোটোপ থার্মোইলেক্ট্রিক জেনারেটর এর নিরাপদ শক্তি উৎস হতে পারে আলফা ক্ষয় এবং অতীতে কৃত্রিম হার্ট পেসমেকারের জন্য এর ব্যবহার হয়েছিল। অন্যান্য যেকোন তেজস্ক্রিয় ক্ষয়ের তুলনায় আলফা ক্ষয়কে সহজেই আবৃত করে রাখা যায়।
বায়ুকে আয়নিত করতে, স্ট্যাটিক এলিমিনেটরএ একটি আলফা বিকিরণকারী পোলোনিয়াম-২১০ ব্যবহার করা হয় 'স্থির আঁকড়ে থাকা' পদার্থকে সহজে ছড়িয়ে দিতে।
বিষ মাত্রা
আরবিই, সমতুল্য বিকিরণের মুখোমুখি হবার ফলে আপেক্ষিক জৈবিক কার্যকারিতা পরিমাপ করে, বিকিরণের ক্ষমতার কি জৈবিক প্রভাব তৈরি হয়, বিশেষত ক্যান্সার বা কোষের মৃত্যুর ক্ষেত্রে। আলফা বিকিরণের উচ্চ রৈখিক শক্তি স্থানান্তর (এলইটি) সহগ রয়েছে। সেটি মোটামুটি আলফা কণা দিয়ে প্রতি অ্যাংস্ট্রম দূরত্ব যেতে গিয়ে একটি অণু বা পরমাণুর আয়নিত হওয়া। বিভিন্ন সরকারি বিধি দ্বারা আলফা বিকিরণের জন্য আরবিই ২০র মান নির্ধারণ করা হয়েছে। আরবিই এর মান নিউট্রন উদ্ভাসের জন্য ১০ এবং বিটা বিকিরণ এবং আয়নিত ফোটনের জন্য ১ রাখা হয়েছে।
২০০৬ সালে, রাশিয়ার ভিন্নমতাবলম্বী, আলেকজান্ডার লিটভিনেনকোকে তেজস্ক্রিয় বিষপ্রয়োগে হত্যা করা হয়েছিল পোলোনিয়াম-২১০ দিয়ে, যেটি আলফা বিকিরণকারী।
রণজিৎ কুমার পাঁজা
রণজিৎ কুমার পাঁজা একজন ভারতীয় রাজনীতিবিদ ছিলেন, যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি দ্বাদশ ও ত্রয়োদশ লোকসভায় বারাসাত লোকসভা কেন্দ্রের লোকসভা সদস্য হিসেবে দায়িত্ব পালন করেছেন।
বলরামপুর ইউনিয়ন
বলরামপুর ইউনিয়ন নামে বাংলাদেশে মোট ২টি ইউনিয়ন রয়েছে। যথা:
পুঁটু চৌধুরী
পুঁটু চৌধুরী (জন্ম: মে ২৩ ১৯২৩ - মৃত্যু ১৪ ডিসেম্বর ১৯৭৯) একজন বাঙালি ভারতীয় টেস্ট এবং প্রথম শ্রেণীর ক্রিকেটার । তার আসল নাম নীরদ রঞ্জন চৌধুরী (ইংরেজি Nirode Ranjan Chowdhury) । তিনি ১৯৪১-৪২ থেকে ১৯৫৮-৫৯ পর্যন্ত প্রথম শ্রেণীর ক্রিকেট খেলেছিলেন ।
পুঁটু চৌধুরী তৎকালীন বিহার রাজ্যের জামশেদপুরে জন্মগ্রহণ করেন ।
পুঁটু চৌধুরী ১৯৪০ দশকের শুরুর দিকে বিহার এবং বাংলা দুটি রাজ্যের হয়ে রণজি ট্রফিতে খেলেছিলেন । ১৯৪৮-৪৯ খ্রিষ্টাব্দে ওয়েস্ট ইন্ডিজের বিরুদ্ধে এবং ১৯৫১-৫২ খ্রিষ্টাব্দে ভারতে ইংল্যান্ডের বিরুদ্ধে দুটি সরকারী টেস্টে এবং কয়েকটি বেসরকারী টেস্টে খেলেছিলেন । তিনি ১৯৫২ খ্রিষ্টাব্দে ভারতের ইংল্যান্ড সফরে নির্বাচিত হন কিন্তু কোন টেস্টে সুযোগ পান নি । ১৯৪১-৪২ খ্রিষ্টাব্দে রণজি ট্রফিতে ৭৯ রানে ৭ উইকেট তার সেরা প্রদর্শন । তিনি দুটি টেস্ট ম্যাচ খেলে একটি উইকেট এবং ৫৮টি প্রথম শ্রেণীর ম্যাচ খেলে ২০০টি উইকেট দখল করেছিলেন । প্রথম শ্রেণীর ক্রিকেটে তার বোলিং গড় ২৫.১৪ এবং ওভার প্রতি তিনি গড়ে ৩.৩৫ রান দিয়েছিলেন ।
তিনি ১৯৭৯ খ্রিষ্টাব্দে পশ্চিমবঙ্গের দুর্গাপুরে মৃত্যুবরণ করেন । সেই সময়ে তিনি কোচ হিসাবে কর্মরত ছিলেন ।
তুঘরিল বেগ
তিনি তার খিলাফতের(সাম্রাজ্য) সীমানা সম্প্রসারণ করে দক্ষ কূটনৈতির মাধ্যমে পৃথিবীর অর্ধ-ভূখণ্ড তার শাসন বলয়ের মধ্য রাখতে সক্ষম হন।
ইসলামী বিশ্বকে একত্রিত করার প্রচেষ্টায় সফল হন। সেলজুকদের নেতা তুঘরিল বেগ, বুভেয়হীদের রাষ্ট্রকে হিজরি ৪৪৭ সালে উচ্ছেদ করে এই অঞ্চল থেকে ফিতনা দূরীভূত করতে সক্ষম হন। যারা মসজিদের দরজায় সাহাবীদেরকে গালী দিয়ে বিভিন্ন ধরনের লেখা টাঙাত তাদেরকে তিনি সমুলে উৎখাত করতে সক্ষম হন। এই ব্যাপারে সব চেয়ে বেশি সীমা লঙ্ঘন কারী রাফেজি আবু আব্দুল্লাহ আল জ্বালাবীককে তিনি হত্যা করেন। বাগদাদের আব্বাসী খলিফার উপর এই বুভেয়হীদের প্রচণ্ড চাপ ছিল। সেলজুকগণ এই বুভেয়হী রাষ্ট্রের বিলুপ্তি ঘটিয়ে তাদেরকে বাগদাদ থেকে অপসারণ করে। সেলজুকের সুলতান তুঘরিল বেগ, আব্বাসী খিলাফতের রাজধানী বাগদাদে গেলে তৎকালীন আব্বাসী খলিফা কাইম বি আমরিল্লাহ তাকে সাদর সম্ভাষণ জানান এবং তাকে সুলতান রুকুনুদ্দীন নামক উপাধীতে ভূষিত করেন। তাকে তার নিজের আসনে বসান এবং অনেক সম্মানে ভূষিত করেন। তার নামে মুদ্রাঙ্কিত করেন এবং বাগদাদ সহ অন্যান্য অঞ্চলের মসজিদে খুতবার সময় তার নাম উল্লেখ করা হয়। এইভাবে সেলজুকদের মান-মর্যাদা আরও অনেক বেড়ে যায়। সেই সময়ের পর থেকে সেলজুকরা, বূভেয়হীদের যন্ত্রণায় অতিষ্ঠ হয়ে উঠা আব্বাসী খলিফাদেরকে সব চেয়ে বড় সাহায্য করেন এবং খলিফা সহজে তার কার্যক্রম পরিচালনা করতে সক্ষম হন। সুলতান তুঘরিল বেগ একজন ব্যক্তিত্ত্বশালী, অসাধারণ মেধাবী এবং সাহসী একজন সেনাপতি ছিলেন। তিনি ছিলেন একজন দীনদার এবং আবেদ। আর এই কারণেই তিনি তার জাতীর কাছ থেকে অনেক বড় সমর্থন এবং সাহায্য পেয়েছিলেন। তিনি ‘’সুলজুকি তুর্ক’’ নামক শক্তিশালী একটি সেনাবাহিনী গঠন করেন এবং ‘’শক্তিশালী রাষ্ট্র’’ এই শ্লোগান দিয়ে এগিয়ে যান। আব্বাসী খলিফা কাইম বি আমরিল্লাহর সাথে পরবর্তীতে সুলতান তুউরুল সম্পর্ক আরও বৃদ্ধি পায় এবং এই সম্পর্কের জের ধরে খলিফা সুলতান তুঘরিলের বড় ভাই চাগরি বেগ সাহেবের মেয়েকে বিয়ে করেন। হিজরি ৪৪৮ সালে (১০৫৬ খ্রিঃ) এই বিবাহ সংগঠিত হয়। পরবর্তিতে হিজরি ৪৫৪ সালে সুলতান তুঘরিল খলিফার মেয়ের সাথে বিবাহ বন্ধনে আবদ্ধ হন। কিন্তু এঁর পর সুলতান তুঘরিল বেগ বেশি দ্বীন হায়াত পাননি। হিজরী ৪৫৫ সালে পবিত্র রমজান মাসের শুক্রবার রাতে ৭০ বছর বয়সে মৃত্যুবরণ করেন, তিনি নিঃসন্তান ছিলেন। তার পরে সাম্রাজ্যের ক্ষমতায় আসেন তার ভ্রাতুষ্পুত্র সুলতান আল্প আরসালান বেগ সুলতান তুঘরিল বেগের মৃত্যুর পর সেলজুকগন, সুলতান আল্প আরসালানের নেতৃত্বে খোরাসান, ইরান, উত্তর – পূর্ব ইরাক অঞ্চলে পুনঃদখল করে সাম্রাজ্যকে সুসংগঠিত করেন। বিস্তারিত
তথ্যসূত্র
৩. সুলতান তুঘরিল বেগ : সেলজুক সাম্রাজ্যের প্রথম    সুলতান
সালিগাও
সালিগাও (Saligao) ভারতের গোয়া রাজ্যের উত্তর গোয়া জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে সালিগাও শহরের জনসংখ্যা হল ৫৫৫৩ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৮২%। পুরুষদের মধ্যে সাক্ষরতার হার ৮৭% এবং নারীদের মধ্যে এই হার ৭৬%। সারা ভারতের সাক্ষরতার হার ৫৯.৫%, তার চাইতে সালিগাও এর সাক্ষরতার হার বেশি।
এই শহরের জনসংখ্যার ৮% হল ৬ বছর বা তার কম বয়সী।
রাজিউদ্দিন আহমেদ রাজু
রাজিউদ্দিন আহমেদ রাজু (জন্ম: ৯ ডিসেম্বর ১৯৪৪) বাংলাদেশের নরসিংদী-৫ আসনের সংসদ সদস্য। তিনি ১৯৯৬, ২০০১, ২০০৮, ২০১৪ ও ২০১৮ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন। তিনি ডাক ও টেলিযোগাযোগ মন্ত্রণালয় এবং শ্রম ও কর্মসংস্থান মন্ত্রণালয়ের মন্ত্রীর দায়িত্ব পালন করেছেন। তিনি জগন্নাথ কলেজ (বর্তমান বিশ্ববিদ্যালয়) এর দুই বার এর ভিপি ছিলেন এবং ৬ দফা আন্দোলন এর অগ্রনায়ক ছিলেন।৭০ এর সাধারণ পরিষদ নির্বাচনে জয়ী হয়েছিলেন।
জন্ম ও শিক্ষাজীবন
রাজিউদ্দিন আহমেদের পৈতৃক বাড়ি নরসিংদী জেলার রায়পুরা উপজেলার আদিয়াবাদ দক্ষিণপাড়া এলাকায়। তিনি স্নাতক পাশ করেছেন।
কর্মজীবন
পেশায় ব্যবসায়ী রাজিউদ্দিন আহমেদ রাজনীতির সঙ্গে সক্রিয়ভাবে যুক্ত আছেন। তিনি ষষ্ঠবারের মতো সংসদ সদস্য নির্বাচিত হয়েছেন।
মান্তা রে
মান্তা রে হলো মান্তা গণের অন্তর্ভুক্ত বড় ধরনের এক প্রজাতির রে। তুলনামূলকভাবে বড় প্রজাতির মান্তা বাইরোস্ট্রিস ৭ মিটার (২৩ ফিট) পর্যন্ত চওড়া হতে পারে, অপরদিকে তুলনামূলকভাবে ছোট প্রজাতির মান্তা আলফ্রেডি ৫.৫ মিটার (১৮ ফিট ১ ইঞ্চি) চওড়া হয়। উভয় প্রজাতিতেই ত্রিভুজাকার বক্ষীয় পাখনা, মাথার দু পাশে প্রায় শিং-সদৃশ্য দুটি পাখনা এবং সম্মুখবর্তী মুখ বিদ্যমান। এই প্রাণীদেরকে মাইলিওব্যাটিফর্মেস (স্টিং-রে এবং একই ধরনের অন্যান্য প্রাণীসমূহ) গোত্রের মাইলিওব্যাটিডেই পরিবারে অন্তর্ভুক্ত করে শ্রেণীবদ্ধ করা হয়েছে।
বিশ্বজুড়ে উষ্ণমণ্ডলীয়, ক্রান্তীয় এবং উপক্রান্তীয় অঞ্চলের জলে মান্তা রে-দেরকে বিচরণ করতে দেখা যায়। উভয় প্রজাতিই সামুদ্রিক; মান্তা বাইরোস্ট্রিস একক বা দলগতভাবে মুক্ত সমুদ্র-জলে বিচরণ করার প্রবণতা প্রদর্শন করলেও মান্তা আলফ্রেডি-কে উপকূলবর্তী পানিতে একই স্থানে দীর্ঘদিন বাস করতে দেখা যায়। উভয়ই ছাঁকনি-খাদক এবং প্রচুর পরিমানে জুয়োপ্লাঙ্কটন আহার করে থাকে, যেগুলো তারা সাঁতার কাটার সময় মুখ খোলা রেখে গ্রহণ করে। যাই হোক বিভিন্ন গবেষণা হতে জানা যায় যে, তাদের খাদ্যের একটা বিরাট অংশ (৭৩%) জুড়ে রয়েছে মেসোপেলাজিক উৎস থেকে প্রাপ্ত খাদ্য। তাই তাদেরকে গভীর সমুদ্রের শিকারী, যারা কিনা সমুদ্রের ২০০-১,০০০মিটার (৬৫০-৩৩০০ ফিট) গভীরতায় বসবাস করা বিভিন্ন মাছ এবং প্রাণীসমূহ শিকার করে অতঃপর আহার করে থাকে।
এদের গর্ভকালীন সময় ১ বছরের বেশি দীর্ঘ হয় এবং জীবন্ত বাচ্চা প্রসব করে। দেহের বহিঃ-অংশে এঁটে থাকা পরজীবী নির্মূল করার লক্ষ্যে এরা শুচি-কেন্দ্র গমন করে থাকে। কোনো এক অজানা কারণে তিমির ন্যায় এই প্রাণীরাও পানির উপরে উঠে বিদীর্ণীত হয়।
আন্তর্জাতিক প্রকৃতি সংরক্ষণ সংঘ কর্তৃক উভয় প্রজাতিই বিপদাপন্ন প্রাণী হিসেবে তালিকাভুক্ত রয়েছে। নৃতাত্ত্বিক হুমকির মধ্যে দূষণ, মৎস্য শিকারী জালে জড়িয়ে যাওয়া এবং চীনা-ওষুধপত্রে প্রয়োজনীয় এদের ফুলকা-রেকারের জন্য সরাসরি এদেরকে শিকার করা অন্যতম। এদের ধীর-গতির বংশবৃদ্ধির হার এই হুমকিগুলোকে আরো গুরুতর করে তোলে। বন্য-প্রাণী সমূহের পরিযায়ী প্রজাতি প্রসঙ্গে আন্তর্জাতিক সম্মেলন কর্তৃক আন্তর্জাতিক জলসীমায় প্রজাতিটি সংরক্ষিত হলেও উপকূলবর্তী এলাকায় এরা  তুলনামূলকভাবে বেশি বিপদাপন্ন। কেবল মাত্র গুটি-কয়েক পাবলিক একুয়ারিয়াম এদের ধরনের জন্য যথেষ্ট, যেখানে এর স্বাচ্ছন্দে বসবাসের সুযোগ পায়।
শ্রেণীবিন্যাস এবং নামকরণ
মান্তা  নামটি একইসাথে পর্তুগিজ এবং স্পেনীয় ভাষায় ম্যান্টল (আচ্ছাদন/কম্বল), তথা কম্বল-আকৃতির এক জাতীয় ফাঁদ বোঝাতে ব্যবহৃত হয়, যার সাহায্যে ঐতিহ্যগতভাবে রে শিকার করা হয়। মান্তা-রা তাদের মাথার দু পাশের শিং-সদৃশ্য দুটি পাখনার দরুন অসুর মাছ নাম পরিচিত; যার জন্য তারা অপদেব-স্বরূপ একটি চেহারায় জনমনে দৃশ্যমান হয়।
মান্তা রে হলো মাইলিওব্যাটিফর্মেস গোত্রের সদস্য; যার অন্তর্ভুক্ত রয়েছে স্টিং-রে এবং সম্পর্কিত অন্যান্য প্রাণী সমূহ। মান্তা গণটি "ঈগল-রে" পরিবার মাইলিওব্যাটিডেই-এর অন্তর্ভুক্ত, যেখানে প্রজাতিটি "মোবুলা-অসুর রে"-এর সাথে মোবুলিনেই উপপরিবার-এর অন্তর্ভুক্ত। ২০১৭ সালে একটি ডি-এন-এ বিশ্লেষণের ভিত্তিতে ক্ষুদ্রতর মাত্রায় অঙ্গসংস্থানবিদ্যা অনুযায়ী জানা যায় যে, মান্তা রে-দের সাপেক্ষে মোবুলা গণটি প্যারাফাইলেটিক ছিল, আর সে অনুযায়ী মান্তা নামটি যে মোবুলা নামটির উপসমার্থক তারই ইঙ্গিত পাওয়া যায়।
তলদেশে বসবাস করা স্টিং-রে থেকে মান্তা-রা উদ্ভূত হয়েছে। বিবর্তনের ধারায় ঘটনাক্রমে এই গণের প্রাণীরা আরো বড় আকারের ডানা-সদৃশ্য বক্ষীয়-পাখনার অধিকারী হয়েছে। মান্তা বাইরোসট্রিস-এ এখনও পর্যন্ত পুচ্ছ-দণ্ড রূপে দৃশ্যমান দংশন-শুঙ্গ রয়েছে। বেশির ভাগ রে-দের মুখ মাথার নিম্নাংশে থাকলেও মান্তা রে-দের ক্ষেত্রে ঠিক সম্মুখভাগে থাকে। মান্তা রে এবং অসুর রে হলো একমাত্র রে প্রজাতি যারা ছাঁকনি-খাদক হিসেবে উদ্ভূত হয়েছে।
প্রজাতিসমূহ
মান্তার বৈজ্ঞানিক নামকরণের এক জটিল ইতিহাস রয়েছে, যে সময়কালে গণ (সেরাটোপটেরা, ব্রাকিওপ্টিলন, ডিমোমান্টা এবং ডিবোলিকথিস) এবং প্রজাতি(যেমন; ভ্যামপিরাস, আমেরিকানা, জনি এবং হ্যামিল্টনি) উভয়কেই বিভিন্ন নামকরণ করা হয়েছিল। ঘটনাক্রমে এর সবগুলো প্রজাতিকেই স্বতন্ত্র  প্রজাতি মান্তা বাইরোস্ট্রিসের সমার্থকরূপে গণ্য করা হতো। ১৮২৯ সালে জ্যামাইকার এডওয়ার্ড নাথানিয়েল ব্যানক্রফট এর দ্বারা গণটির নাম মান্তা প্রথম প্রকাশিত হয়। প্রজাতির সুনির্দিষ্ট বাইরোস্ট্রিস নামটি নামকরণে কোনো কোনো কর্তৃপক্ষ ইয়োহান জুলিয়াস ওয়ালবাউম-কে উপাধিত করলেও অন্যান্য সকলে ইয়োহান অগাস্ট ডনডোর্ফ-কে উপাধিত করে থাকে। প্রজাতিটির সুনির্দিষ্ট আলফ্রেডি নামটি অস্ট্রেলীয় জীববিজ্ঞানী জেরার্ড ক্রেফট-এর দ্বারা প্রথম ব্যবহৃত হয়, যিনি রাজকুমার আলফ্রেড-এর নামে নামকরণটি করেছিলেন।
প্রজাতিটির বিষয়ে বিভিন্ন বিজ্ঞানী ও গবেষক এখনো ঐকমত্যে পৌঁছাতে পারছিলো না এমনকি অনেকে বিতর্ক জুড়ে দিয়ে বলে যে, প্রাণীটির মধ্যে যাদের দেহের বাইরের রং অধিকতর কালো তারা সাদা রংবহুল প্রাণীটির সাপেক্ষে একটি ভিন্ন প্রজাতি। কিন্তু ২০০১ সালে প্রাণীটির সাদা রংবহুল ও কালো রংবহুল উভয় প্রজাতিরই মাইটোকন্ড্রিয়াল ডি. এন. এ গবেষণা করে জানা যায় যে প্রস্তাবনাটি ভুল এবং পরবর্তিতে বিষয়টি আর গ্রহণযোগ্যতা পায় নি। ২০০৯ সালের একটি গবেষণা উভয়ের অঙ্গসংস্থান বিশ্লেষণ করে; যেমন, এই একই প্রজাতির বিভিন্ন প্রাণীর শরীরের রং, মৎসসূলভ বৈশিষ্টের ভিন্নতা, শিরদাঁড়া, আঁশ এবং দাঁতের বিশ্লেষণ করে দেখা হয়। বৈশিষ্টমন্ডিত দুটি ভিন্ন প্রজাতি উদ্ভূত হওয়ার নজির পাওয়া যায়; একটি হচ্ছে ভারত মহাসাগর ও ক্রান্তীয় পূর্ব-অতলান্তিক মহাসাগরে বিচরণ করতে দেখা অপেক্ষাকৃত ক্ষুদ্রতর প্রজাতি মান্তা আলফ্রেডি এবং অপরটি হচ্ছে ক্রান্তীয়, উপক্রান্তীয় ও উষ্ণমণ্ডলীয় অঞ্চল জুড়ে বিচরণ করতে দেখা মান্তা বাইরোস্ট্রিস। প্রথমটি অপেক্ষাকৃত বেশি উপকূলবর্তী জীবন-যাপন করলেও দ্বিতীয়টি গভীর সমুদ্রে বসবাস করতে ও পরিযায়ী হতে বেশি পছন্দ করে। ২০১০ সালে জাপানে মান্তাদের উপর সংগঠিত একটি গবেষণা থেকে এই উভয় প্রজাতির মধ্যে দৃশ্যত এবং জৈবিক পার্থক্য সমন্ধে নিশ্চিত হওয়া গেছে।
সম্ভবত একটি তৃতীয় প্রজাতি, প্রাথমিকভাবে মান্তা প্র. সি. বাইরোস্ট্রিস নামে পরিচিত, যা ৬ মিটার (২০ ফিট) পর্যন্ত চওড়া হয় এবং ক্যারিবীয় সাগর সহ ক্রান্তীয় পশ্চিম-অতলান্তিক মহাসাগরে বসবাস করে। মান্তা বাইরোস্ট্রিস এবং এই স্বতন্ত্র প্রাণীটিকে একই ভোগৌলিক অঞ্চলে বিচরণ করতে দেখা যায়।
জীবাশ্ম নমুনা
এই প্রাণীটির অল্প কিছু দাঁত এ যাবৎ পাওয়া গেলেও জীবাশ্ম কঙ্কাল খুব কমই আবিষ্কৃত হয়েছে। অস্থিময় মাছদের মতো এদের কঙ্ককালে জমাটকরণ সংঘটিত হয় না বলে এদের তরুনাস্থিময় কঙ্কাল প্রকৃতিতে খুব একটা বেশি সময় সংরক্ষিত থাকে না। এ যাবৎ মান্তা রে-এর জীবাশ্ম সংবলিত মাত্র তিনটি পাললিক স্তর খুঁজে পাওয়ার খবর পাওয়া যায় এবং সেগুলো হলো দক্ষিণ-ক্যারোলিনা থেকে প্রাপ্ত ওলিগোসিন যুগের একটি এবং উত্তর-ক্যারোলিনা থেকে প্রাপ্ত মায়োসিন ও প্লিওসিন যুগের দুটি পাললিক স্তর। দক্ষিণ-ক্যারোলিনা র শ্যান্ডলার ভূতাত্ত্বিক অঞ্চলে একটি প্রজাতির অবশিষ্টাংশ খুঁজে পাওয়া গেছে। প্রাপ্ত অবশিষ্টাংশের ভিত্তিতে মূলত মান্তা ফ্রাজিলিস নামে প্রাথমিকভাবে এদেরকে বর্ণনা করা হলেও, পরবর্তীতে প্যারামোবুলা ফ্রাজিলিস নামে পুনঃ-শ্রেণীবিন্যাসিত করা হয়।
চেহারা ও দৈহিক গঠনতন্ত্র
মান্তা রে-এর চওড়া মাথা, ত্রিভুজাকার বক্ষীয় পাখনা এবং শিং-আকৃতির মস্তকিয় পাখনা তাদের মুখের দু'দিকে রয়েছে। তাদের দেহ অনুভূমিকভাবে সমতল, এর সাথে মস্তকিয় পাখার পেছনে মাথার দুপাশে দুটি চোখ রয়েছে এবং তাদের অঙ্কীয় পৃষ্ঠে ফুলকা লম্বালম্বিভাবে সংযুক্ত রয়েছে। তাদের লেজগুলিতে কঙ্কালের কোনো অবলম্বন নেই এবং ঐ লেজ ডিস্ক আকৃতির সমগ্র দেহ খন্ডের চেয়ে ছোট। পৃষ্ঠের পাখনা গুলি ছোট এবং লেজের গোড়ায় অবস্থিত। আকারে সবচেয়ে বড় মান্তাগুলি ১,৩৫০ কেজি (২,৯৮০ পাউন্ড) পর্যন্তও হতে পারে। উভয় প্রজাতিতে, শরীরের প্রস্থ দৈর্ঘ্যের প্রায় ২.২ গুণ; এম. বিরোস্ট্রিস প্রস্থে কমপক্ষে ৭ মিটার (২৩ ফুট) প্রস্থের হয়ে থাকে, এবং এম আলফ্রেডি প্রায় ৫.৫ মিটার (১৮ ফুট) পর্যন্ত হয়ে থাকে। সাধারণত, মান্তাদের পৃষ্ঠীয় দিক কালো অথবা গাঢ় বর্ণের হয়ে থাকে, এর সাথে কাঁধে থাকে ফ্যাকাশে ছোপযুক্ত চিহ্ন। অঙ্কীয় দিক সাধারণত সাদা বা ফ্যাকাশে হয়ে থাকে এবং এর সাথে থাকে স্বতন্ত্র গাঢ় চিহ্ন যার দ্বারা পৃথক পৃথক মান্তা চেনা সম্ভব। সমস্ত-কালো বর্ণে রূপান্তরিত মান্তাও বিদ্যমান রয়েছে বলে জানা যায়। ত্বক শ্লেষ্মা দ্বারা আচ্ছাদিত যা এটিকে জীবাণু সংক্রমণ থেকে রক্ষা করে।
মান্তার দুই প্রজাতির মধ্যে রঙের প্যাটার্ন, আঁশের ধরন এবং দন্তবিন্যাসে পার্থক্য পরিলক্ষিত হয়। এম. বাইরস্ট্রিসের কাঁধে অধিকতর কৌণিক দাগ, উদরীয় অঞ্চলে বৃহত্তর উদরীয় গাঢ় দাগ , পার্শ্বীয় পাখনায় কয়লা বর্ণের উদরীয় সীমারেখা এবং গাঢ় রঙের একটি মুখ রয়েছে। এম. আলফ্রেডির কাঁধের দাগগুলি আরও গোলাকার হয়, আর এর উদরীয় দাগগুলি পশ্চাদ-দেশের শেষ প্রান্ত ও ফুলকা অঞ্চলের মধ্যে থাকে এবং মুখটি সাদা বা ফ্যাকাশে বর্ণের হয়।
মান্তারা পাখির ডানার ন্যায় তাদের বক্ষীয় পাখনা পানির মধ্য দিয়ে চালনার ফলে সামনে এগিয়ে চলতে। তাদের বৃহৎ মুখ চতুর্ভুজাকৃতির এবং সম্মুখবর্তী যা অন্যান্য রে এবং স্কেইট প্রজাতির বিপরীত বৈশিষ্ট যাদের মুখ সাধারণত নিম্নবর্তী। রে-এর সাধারণ শ্বসনছিদ্রগুলি সনাক্তযোগ্য এবং অক্সিজেন সমৃদ্ধ পানি ফুলকার মধ্য দিয়ে চালনা করার জন্য মান্তাদেরকে বিরামহীনভাবে সাঁতার কাটতে হয়। মস্তকীয় পাখনাগুলি সাধারণত গুটানো থাকে তবে খাদ্য গ্রহণের সময় প্রসারিত হয়। এই মাছের ফুলকা রন্ধ্রে গোলাপী-বাদামী বর্ণের টিস্যুগুলির তন্তু রয়েছে যা খাদ্য কণা সংগ্রহ করে। মান্তারা তাদের দৃষ্টিশক্তি এবং ঘ্রানশক্তি ব্যবহার করে শিকারকে অনুসরণ করে। দেহ অনুপাতে বৃহত্তম মস্তিষ্কের অধিকারী প্রাণীদের মধ্যে এরা অন্যতম এবং সমস্ত মাছের মধ্যে এরা বৃহত্তম মস্তিষ্কের অধিকারী। এদের মস্তিষ্কে রেটিয়া মিরাবিলিয়া রয়েছে যার বদৌলতে সম্ভব তাদের দেহ উষ্ম থাকে। মান্তা আলফ্রেডীকে ৪০০ মিটার (১,৩০০ ফুট) গভীরতায় বিচরণ করতে দেখা গেছে, আর একই রকম কাঠামোর অধিকারী তাদের নিকট আত্মীয় মবুলা ট্যারাপাকানা কে প্রায় ২,০০০ মিটার (৬৬০০ ফুট) পর্যন্ত বিচরণ করতে দেখা গেছে; সম্ভবত রেটিয়া মিরাবিলিয়া এই ধরনের গভীরতায় বিচরণকালে তাদের মস্তিষ্ককে ঠান্ডা জলের মধ্যে শীতল হওয়া থেকে বিরত রাখতে সাহায্য করে।
জীবনচক্র
মান্তাদের বিচরণ পরিসীমার মধ্যে বছরের বিভিন্ন সময়ে মান্তাদের প্রজনন সংঘটিত হয়ে থাকে। দ্রুত সাঁতার কাটা এই মাছটির পক্ষে সঙ্গমে রত হওয়া কঠিন, যদিও অগভীর জলে কখনও কখনও একাধিক পৃথক পৃথক মান্তাদেরকে একে অপরের কাছাকাছি সাঁতার কেটে সঙ্গমের প্রশিক্ষণ নিতে দেখা যায়। সঙ্গম ঘটনাটি পূর্ণিমার দ্বারা উদ্দীপ্ত হতে পারে এবং দেখে মনে হয় যে সঙ্গমের এই বিষয়টি ১০ কিলোমিটার/ঘণ্টা গতিতে ছুটে চলা স্ত্রী মান্তাদের পিছু পিছু গমনের মাধ্যমে পুরুষ মান্তাদের দ্বারা শুরু হয়। পুরুষ মান্তা নিজের মুখ দিয়ে স্ত্রী মান্তার বক্ষীয় পাখনা আঁকড়ে ধরার বারংবার প্রচেষ্টা চালিয়ে যায়; এই প্রক্রিয়াটি ২০-৩০ মিনিট স্থায়ী হতে পারে। একবার শক্ত করে আঁকড়ে ধরার পর পুরুষ মান্তা উল্টা দিকে ঘুরে যায় এবং স্ত্রীর অঙ্কীয় পৃষ্ঠে নিজের অঙ্কীয় পৃষ্ঠ দ্বারা চাপ প্রয়োগ করে। তারপরে পুরুষটি তার ক্ল্যাসপার গুলির একটি স্ত্রী মাছটির ক্লোয়েকায় প্রবেশ করায়, যেখানে এটি ৬০-৯০ সেকেন্ড অবধি থাকে। ক্ল্যাসপার একটি নল তৈরি করে যা জেনিটাল প্যাপিলা থেকে শুক্রাণু বয়ে নিয়ে যায়; একটি সাইফন ডিম্বাশয়ের মধ্যে বীর্য চালিত করে। পুরুষ আরও কয়েক মিনিটের জন্য দাঁত দিয়ে স্ত্রী মাছটির বক্ষীয় পাখনা আঁকড়ে ধরে রাখে এবং একই সাথে উভয়ই সাঁতার কাটতে থাকে, প্রায়শই প্রায় ২০ টি পুরুষ অবধি এই প্রক্রিয়ায় লিপ্ত হয়। অতঃপর জোড়া বিভক্ত হয়ে যায়। কোনো কারণে, পুরুষ প্রায়শই সর্বদা বাম দিকের বক্ষীয় পাখনা আঁকড়ে ধরে থাকে এবং স্ত্রী মাছদের প্রায়শই এই আঁকড়ে ধরে থাকার দাগ থাকে।
নিষিক্ত ডিমগুলি ডিম্বাশয়ের মধ্যে বিকাশ লাভ করে। প্রথমদিকে, এগুলি ডিম্বক খোলস দ্বারা আবদ্ধ থাকে; যখন কিনা বিকাশরত ভ্রূণগুলি কুসুম গ্রহণ করে। ডিম ফোটার পর, ছানা মাছগুলো ডিম্বনালীর মধ্যে অবস্থান করে  এবং দুগ্ধযুক্ত ক্ষরণ থেকে প্রয়োজনীয় অতিরিক্ত পুষ্টি গ্রহণ করে থাকে। কোনো নাড়ি বা অমরা না থাকায় অনাগত ছানা মাছগুলো অক্সিজেন পেতে বুকাল পাম্পের উপর নির্ভর করে। প্রসবকৃত ছানা মাছের সংখ্যা সাধারণত একটি বা মাঝে মাঝে দুটি হয়ে থাকে।  গর্ভধারণের সময়কাল ১২-১৩ মাস বলে মনে করা হয়। সম্পূর্ণরূপে বিকাশ সাধনের পর, ছানা মাছগুলোকে প্রাপ্তবয়স্ক মাছগুলোর একটি ক্ষুদ্র প্রতিরূপ বলে মনে হয় এবং অদূর ভবিষ্যতে পিতামাতা কর্তৃক কোনও যত্ন ছাড়াই ডিম্বনালী থেকে বের হয়। বন্য প্রাণীগোষ্ঠীতে, স্বাভাবিকভাবে একেকটি শাবকের জন্মের মধ্যে দুবছরের ব্যবধান হতে পারে তবে স্ত্রী মন্টা আগত প্রতিবছরে একটানা গর্ভবতী হয়ে থাকে, যা উক্ত স্ত্রী মান্তাদের বার্ষিক ডিম্বস্ফোটিক চক্র প্রদর্শন করে। ওকিনাওয়া চুরাউমি অ্যাকোয়ারিয়াম মান্তা আলফ্রেডী প্রজননে কিছুটা সাফল্য পেয়েছে, সেখানে একটি স্ত্রী মাছ পর পর তিন বছর সন্তান প্রসব করে। এর মধ্যে একটি গর্ভাবস্থায়, গর্ভধারণের সময়কাল ছিল ৩৭২ দিন এবং জন্মের সময় ছানা মাছটির প্রস্থ ১৯২ সেন্টিমিটার (৭৬ ইঞ্চি) এবং ওজন ৭০ কেজি (১৫০ পাউন্ড) ছিল। দক্ষিণ আফ্রিকাতে মান্তা বাইরোস্ট্রিস প্রজাতির পুরুষরা ৪ মিটার (১৩ ফুট) এ পরিপক্ব হয় এবং স্ত্রী মাছেরা তার চেয়ে কিছুটা বেশি দৈর্ঘে পরিপক্ব হয়। ইন্দোনেশিয়ায় মান্তা বাইরোস্ট্রিস প্রজাতির পুরুষদেরকে ৩.৭৫ মিটারে (১২ ফুট এবং স্ত্রীদেরকে প্রায় ৪ মিটারে (১৩ ফুট) পরিপক্ব হতে দেখা যায়। দক্ষিণ আফ্রিকায় মান্তা আলফ্রেডী প্রজাতির পুরুষরা ৩ মিটার (১০ ফুট) এবং স্ত্রীরা ৩.৯ মিটার (১৩ ফুট) প্রস্থে পরিপক্ব হয়। মালদ্বীপে মান্তা আলফ্রেডী প্রজাতির পুরুষরা ২.৫ মিটার (৮ ফুট ২ ইঞ্চি) এবং যখন স্ত্রীরা ৩ মিটার (৯.৮ ফুট) প্রস্থে  পরিপক্ব হয়। হাওয়াইতে, মান্তা আলফ্রেডী প্রজাতির পুরুষরা ২.৮ মিটার (৯ ফুট ২ ইঞ্চি) এবং স্ত্রীদের জন্য ৩.৪ মিটার (১১ ফুট) প্রস্থে পরিপক্ব হয়। স্ত্রী মান্তাদেরকে ৮-১০ বছর বয়সে পরিপক্ব হতে দেখা যায়। মান্তা রে ৫০ বছর পর্যন্ত বেঁচে থাকতে পারে।
আচরণ ও বাস্তুসংস্থান
আবাসস্থলগুলির ভিন্নতার উপর নির্ভর করে মান্তাদের সাঁতারের আচরণে পার্থক্য দেখা যায়: গভীর জলের উপর দিয়ে ভ্রমণ করার সময়, তারা একটি সরলপথে একটি ধ্রুব হারে সাঁতার কাটতে থাকে, অন্যদিকে উপকূলবর্তী এলাকায় সাঁতার কাটার সময়ে, তারা সাধারণত রড পোহাতে পোহাতে সাঁতার কাটতে থাকে বা অলসভাবে সাঁতার কাটে। মান্তারা একা বা সর্বোচ্চ ৫০ সদস্যের দলে দলে বিচরণ করতে পারে। তারা অন্যান্য মাছের প্রজাতির পাশাপাশি সমুদ্রের পাখি এবং সামুদ্রিক স্তন্যপায়ী প্রাণীর সাথে একই সাথে বসবাস করতে পারে। মান্তারা কখনও কখনও পানির উপরে বিদীর্ণীত হয়, আংশিক বা পুরোপুরিভাবে জল থেকে লাফিয়ে শুন্যে উঠে আসে। নির্দিষ্ট একটি দলের মান্তারা একের পর এক পানির উপরে লাফিয়ে উঠতে পারে। এই লাফগুলি তিনটি ভাবে ঘটে - সম্মুখবর্তী লাফ - যেখানে লাফের পরে মাথা প্রথম জল স্পর্শ করে, একইভাবে আগে লেজ দিয়ে পুনরায় প্রবেশ বা সমারসল্ট পদ্ধতিতে লাফিয়ে পড়া। পানির উপরে এদের বিদীর্ণীত হওয়ার কারণ জানা যায়নি; সম্ভাব্য ব্যাখ্যার মধ্যে রয়েছে সঙ্গমের রীতি, প্রসব, যোগাযোগ বা পরজীবী এবং কমেনসাল রিমোরোস (চোষক-মাছ) অপসারণ।
মান্তা রে একই সাথে ছাঁকনি খাদক ও সর্বোচ্চ স্তরের খাদক। জলপৃষ্ঠে তারা জুপ্ল্যাঙ্কটন যেমন, চিংড়ি, ক্রিল এবং ক্ষুদ্রাকৃতির কাঁকড়া বৃহত পরিমাণে খাদ্য হিসাবে গ্রহণ করে। অধিকতর গভীরতায় মান্তারা ছোট থেকে মাঝারি আকারের মাছ গ্রহণ করে। খাদ্য খোঁজার সময়, এটি ধীরে ধীরে তার শিকারের চারপাশে সাঁতার কাটতে থাকে, যার ফলে ছোট মাছগুলো একইসাথে দল বেঁধে বলয় আকারে সাঁতার কাটতে বাধ্য হয়, এবং তারপরে মান্তা মুখ খোলা রেখে দলবদ্ধ মাছগুলো মধ্য দিয়ে দ্রুত গতিতে ছুটে যায়। যদি বলয়টিতে মাছের ঘনত্ব বেশি থাকে, তবে মান্তা সমারসল্ট পদ্ধতিতে বলয়ের মধ্য দিয়ে ছুটে চলে। খাদ্য গ্রহণের সময় মান্তারা তাদের মস্তকীয় পাখনা প্রসারিত রাখে যাতে খাবার কোনো ঝামেলা ছাড়াই সরাসরি মুখের ভিতরে প্রবেশ করতে পারে এবং ক্ষুদ্রাকৃতির খাদ্যকণা ফুলকা রন্ধ্রের মধ্যকার টিস্যু দ্বারা সংগৃহিত হয়। প্লাঙ্কটন সমৃদ্ধ খাদ্য গ্রহণের ক্ষত্রগুলিতে একক সময়ে প্রায় ৫০ টির মতো মাছ জড়ো হতে পারে। বিভিন্ন পরীক্ষা-নিরীক্ষা থেকে দেখা গেছে যে মান্তা বাইরোস্ট্রিসের খাদ্যের প্রায় ২৭ শতাংশ জলপৃষ্ঠ থেকে এবং প্রায় ৭৩ শতাংশ অধিকতর গভীরতা হতে গ্রহণ করে থাকে। মান্টাসরা নিজেরাই বড় হাঙ্গর ও হত্যাকারী তিমি দ্বারা শিকার হয়। এরা কুকি কাটার হাঙ্গর এবং হারবার পরজীবী কোপিপডগুলি দ্বারাও দংশনের শিকার হয়ে থাকে।
মান্তারা বাহ্যিক পরজীবীগুলি অপসারণের জন্য প্রবাল প্রাচীরে অবস্থিত শুচি-কেন্দ্রগুলোতে গমন করে থাকে। পরিষ্কারক মাছগুলো যখন মান্তাদের গায়ে লেগে থাকা পরজীবী গ্রহণ করতে থাকে তখন মান্তারা কয়েক মিনিটের জন্য প্রবাল পৃষ্ঠে প্রায়-স্থিরাবস্থা বজায় রাখে। জোয়ারের সময় মান্তারা প্রায়শই শুচি-কেন্দ্রে গমন করে থাকে। হাওয়াইতে, ল্যাব্রিডেই পরিবারভুক্ত মাছের এই পরিষ্কার কাজ সম্পন্ন করে থাকে; কিছু কিছু প্রজাতির ছোট মাছ আছে যারা মান্তার মুখ ও ফুলকার আশেপাশের এলাকা থেকে একইসাথে পরিষ্কারকরণ একং খাদ্য গ্রহণ করে থাকে, আর অন্যরা শরীরের বাকী অংশ এই কাজ কোম্পন্ন করে থাকে। মোজাম্বিকে, পিন্টানো প্রজাতির মাছগুলি মুখ পরিষ্কার করে, তবে প্রজাপতি মাছগুলি কামড়ের ফলে সৃষ্ট ক্ষতস্থানগুলিতে পরিষ্কারকরণে নিয়োজিত থাকে। মান্তা. আলফ্রেডি শুচিকেন্দ্রগুলোতে  এম. বাইরোস্ট্রিসের চেয়ে বেশি গমন করে থাকে। নির্দিষ্ট কোনো একটি মান্তা একই শুচিকেন্দ্রে বা খাদ্য সংগ্রহের স্থানে পরপর একাধিকবার গমন করতে পারে এবং মান্তাদের এমন আচরণ দেখে মনে হয় যে তাদের বিচরণক্ষেত্র ও এর আশেপাশের পরিবেশের মানচিত্র সম্পর্কে তাদের যথেষ্ট জ্ঞান আছে।
২০১৬ সালে, বিজ্ঞানীরা একটি গবেষণা প্রকাশ করেছিলেন যাতে দেখানো হয় যে মান্তা রে স্ব-সচেতনতার সাথে সম্পর্কিত আচরণ প্রদর্শন করে। পরিবর্তিত দর্পন পরীক্ষায়, স্বতন্ত্র মান্তারা আকস্মিক পরীক্ষণ এবং অস্বাভাবিক স্ব-নির্দেশিত আচরণে রত হয়।
বিস্তৃতি ও বাসস্থান
মান্তারা পৃথিবীর গ্রীষ্মমন্ডলীয় এবং উপক্রান্তীয় সমস্ত প্রধান মহাসাগরীয় জলে বিচরণ করে এবং এদেরকে উষ্ণমণ্ডলীয় সমুদ্রগুলিতেও বিচরণ করতে দেখা যায়। নিরক্ষীয় অঞ্চল থেকে সবচেয়ে দূরে তাদের চিহ্নিত করা হয়েছে যুক্তরাষ্ট্রের উত্তর ক্যারোলিনা (৩১° উত্তর) এবং নিউজিল্যান্ডে র উত্তর-দ্বিপাংশে (৩৬° দক্ষিণ)। তারা ২০° সেলসিয়াস (৬৮° ফারেনহাইট) তাপমাত্রার পানিতে বিচরণ করতে বেশি পছন্দ করে এবং এম. আলফ্রেডি মূলত ক্রান্তীয় অঞ্চলে বেশি দেখতে পাওয়া যায়। দুটি প্রজাতিই সামুদ্রিক। এম. বাইরোস্ট্রিস বেশিরভাগ ক্ষেত্রে উন্মুক্ত সমুদ্রের মধ্যে বাস করে, স্রোতের সাথে ভ্রমণ করে এবং এমন অঞ্চলে পাড়ি জমায় যেখানে পুষ্টি সমৃদ্ধ জলে শিকারের বৃহৎ সমাবেশ খাদ্যের ঘনত্ব বাড়ায়।
যে মাছগুলিকে রেডিও ট্রান্সমিটার ব্যবস্থার সাথে সংযুক্ত করা হয়েছিল সেগুলি যেখান থেকে ধরা হয়েছিল সেখান থেকে ১,০০০ কিলোমিটার (৬২০ মাইল) দূর অবধি ভ্রমণ করেছিল এবং কমপক্ষে ১,০০০ মিটার (৩,৩০০ ফুট) গভীরে অবধি বিচরণ করেছিল। এম. আলফ্রেডি একই স্থানে বসবাস করতে আরও বেশি পছন্দ করে এবং এরা উপকূলীয় প্রজাতি। মৌসুমী পরিযাণও সংগঠিত হয় তবে এগুলি এম. বাইরোস্ট্রিসের চেয়ে দৈর্ঘে খাটো। বসন্ত থেকে শরতের সময়কালে মান্তাদেরকে বিচরণ করতে দেখা যায়, তবে শীতকালে আরও দূরবর্তী স্থানে ভ্রমণ করে থাকে। তারা দিনের বেলায় জল-পৃষ্ঠের এবং অগভীর জলের কাছে বিচরণ করে এবং রাতে তারা আরও গভীরতায় সাঁতার কেটে থাকে।
হুমকি
মান্তা রে-এর জন্য সবচেয়ে বড় হুমকি হলো অত্যধিক পরিমানে মৎস আহরণের বিষয়টি। এম. বাইরোস্ট্রিস সমুদ্রের সবখানে সমানভাবে বিস্তৃত নয়, তবে এমন অঞ্চলে এরা সাধারণত একত্রিত হয় যেখানে এটি প্রয়োজনীয় খাদ্য সম্পদের যোগান পেয়ে থাকে, অন্যদিকে এম. আলফ্রেডি একই স্থানে বসবাস করতে আরও বেশি স্বচ্ছন্দ বোধ করে। তাদের বসবাসের বিস্তৃতি বিভিন্ন ভাগে বিভক্ত, যেখানে বিভিন্ন উপ-জনসংখ্যার মধ্যে অন্তর্নিহিত হওয়ার খুব কম প্রমাণই পাওয়া যায়। তাদের দীর্ঘ জীবনকাল এবং কম প্রজনন হারের কারণে, অতিরিক্ত মৎস আহরণ মান্তা রে-দের স্থানীয় প্রাণীসংখ্যা এমন মারাত্মকভাবে হ্রাস করতে পারে যে অন্য কোনো স্থান থেকে আরো মান্তা এসে সেই শূন্য-স্থান পূরণ করতে পারার সম্ভাবনা খুবই কম।
মান্তা রে অন্যান্য মানবসৃষ্ট হুমকির অধীনেও রয়েছে। যেহেতু মান্তাদেরকে তাদের ফুলকায় অক্সিজেন সমৃদ্ধ প্রবেশ করানোর যাওয়ার জন্য অবিরাম সাঁতার কাটতে হয়, তাই তারা জাল সহ আরো বিভিন্ন বস্তুতে জড়িয়ে পড়ার এবং পরে শ্বাসরোধের ঝুঁকির মধ্যে রয়েছে। মান্তা পিছন দিকে সাঁতার কাটতে পারে না এবং তাদের প্রসারিত মস্তকীয় পাখার কারণে মাছ ধরার লাইন, জাল, পরিত্যক্ত জাল এবং এমনকি আলগা পানিতে স্থায়ীভাবে রাখা লাইনগুলিতে জড়িয়ে পড়ার ঝুঁকি থাকে। যখন ফাঁদে পড়ে, মান্তারা প্রায়শই সমারসলটিং চলন পদ্ধতিতে নিজেদেরকে মুক্ত করার চেষ্টা করে, যা তাদেরকে ওই ফাঁদে আরও বেশি করে জড়িয়ে ফেলে। আলগা, টানা মাছ ধরার লাইন এদেরকে চারপাশ দিয়ে জড়িয়ে ফেলতে এমনকি এর মাংসের মধ্যে দিয়েও কেটে ফেলতে পারে, যার ফলে স্থায়ী ক্ষত তৈরী হতে পারে। একইভাবে, মান্তারা ছোট মাছ ধরার জন্য বিশেষভাবে তৈরীকৃত ছাঁকনি জালগুলিতেও জড়িয়ে পড়ে। কিছু মান্তা আবার নৌকার সাথে সংঘর্ষের ফলে আহত হয়, বিশেষত যে জায়গাগুলিতে তারা জমায়েত হয় এবং তাদের প্রদর্শনীসংগঠিত হয়। অন্যান্য হুমকি বা কারণগুলি যা মান্তাদের মোট সংখ্যাগুলিকে প্রভাবিত করতে পারে সেগুলি হল জলবায়ু পরিবর্তন, পর্যটন, দুর্ঘটনাজনিত কারণে সমুদ্রপৃষ্ঠে তেল ছড়িয়ে পড়া থেকে দূষণ এবং সমুদ্রে ছড়িয়ে ছিটিয়ে থাকা বিভিন্ন ধরনের মাইক্রোপ্লাস্টিক।
অবস্থা
একই বছরে, এম. আলফ্রেডিকে নির্দিষ্ট স্থানে বসবাস করা মোট সংখ্যার তুলনায় এক হাজারেরও কম এবং উপ-দল সমূহের মধ্যে সামান্য বা কোন বিনিময় না থাকার দরুন বিপদাপন্ন প্রাণী হিসাবে শ্রেণীবদ্ধ করা হয়েছিল। মান্তা ট্রাস্ট হল যুক্তরাজ্য ভিত্তিক একটি দাতব্য সংস্থা যা মান্তা রে-এর জন্য গবেষণা এবং সংরক্ষণ সংক্রান্ত প্রচেষ্টায় নিবেদিত রয়েছে। সংগঠনের ওয়েবসাইটটি মান্তার সংরক্ষণ এবং এই বিষয় প্রাসংগিক জীববিজ্ঞানের জন্য একটি তথ্য সংস্থান কেন্দ্রও বটে।
এই আন্তর্জাতিক উদ্যোগগুলি ছাড়াও কিছু দেশ তাদের নিজস্ব পদক্ষেপ নিচ্ছে। ১৯৫৩ সালে বন্যপ্রাণী আইন প্রবর্তনের পর থেকে নিউজিল্যান্ড মান্তা রে আহরণ নিষিদ্ধ করেছে। ১৯৯৫ সালের জুনে মালদ্বীপ সমস্ত রে প্রজাতি এবং তাদের দেহের বিভিন্ন অঙ্-প্রত্যঙ্গ রফতানি নিষিদ্ধ করেছিল, মান্তা শিকার কার্যকরভাবে বন্ধ করেছিল, যেহেতু অতীতে ভোজ্য খাদ্য হিসাবে এর কোনো প্রচলন ও এই সংক্রান্ত কোনো মৎস ব্যবসা ছিল না। ২০০৯ সালে দুটি সামুদ্রিক সুরক্ষিত অঞ্চল চালু করার মাধ্যমে সরকার এটিকে আরও জোরদার করে। ফিলিপাইনে ১৯৯৮ সালে মান্তা আহরণ নিষিদ্ধ করা হয়েছিল, কিন্তু স্থানীয় জেলেদের চাপে ১৯৯৯ সালে এই নিষেধাজ্ঞাটি তুলে নেয়া হয়েছিল। ২০০২ সালে মৎস মজুদ প্রসংগে জরিপ করা হয়েছিল এবং নিষেধাজ্ঞার পুনঃপ্রবর্তন করা হয়েছিল। ২০০৭ সালে মেক্সিকা ন জলে মান্তা আহরণ বা হত্যা নিষিদ্ধ করা হয়েছিল। এই নিষেধাজ্ঞার কঠোর প্রয়োগ নাও হতে পারে, তবে ইউকাটান উপদ্বীপের একটি দ্বীপ ইসলা হলবক্সে আইনগুলি আরও কঠোরভাবে প্রয়োগ করা হচ্ছে, যেখানে পর্যটকদের আকর্ষণ করার জন্য মান্তা রে ব্যবহার করা হয়।
মানুষের সাথে সম্পর্ক
প্রাচীন পেরু র মোচে জনগোষ্ঠী সমুদ্র এবং এর প্রাণীদের উপাসনা করত। তাদের শিল্পকলায় প্রায়শই মান্তা রেকে চিত্রিত করা হত। ঐতিহাসিকভাবে, মান্তা তাদের আকার এবং শক্তির জন্য লোকের ভয়ের কারণ ছিল। নাবিকরা বিশ্বাস করতেন যে তারা মানুষের জন্য বিপজ্জনক এবং নোঙ্গরগুলিতে টান দিয়ে নৌকো ডুবতে পারে। এই মনোভাবটি ১৯৭৮ সালের দিকে পরিবর্তিত হতে শুরু করেছিল, যখন ক্যালিফোর্নিয়া উপসাগরে র আশেপাশের ডাইভাররা তাদেরকে প্রশান্ত প্রাণী হিসেবে আবিষ্কার করলো এবং তারা এটাও দেখলো যে তারা অন্যান্য প্রাণীদের সাথে সহাবস্থানে বসবাস করতে পারে। জ এর লেখক পিটার বেঞ্চলি সহ বেশ কয়েকজন ডাইভার মান্তাদের সাথে নিজেদের ছবিও তোলেন।
অ্যাকুয়ারিয়াম
তাদের বৃহৎ আকারের দরুন মান্তাগুলি বন্দী অবস্থায় খুব কমই সংরক্ষণ করা সম্ভব হয় এবং বর্তমানে গুটি কয়েকটি অ্যাকুয়ারিয়াম সেগুলি প্রদর্শন করে থাকে। একটি উল্লেখযোগ্য মান্তা হলো "ন্যান্ডি", একটি মান্তা রে যা দুর্ঘটনাক্রমে ২০০৭ সালে দক্ষিণ আফ্রিকা র ডারবান শহরে হাঙরের জালে ধরা পড়েছিল। ইউশাকা মেরিন ওয়ার্ল্ডে অ্যাকুরিয়াম পুনর্বাসিত ও বৃদ্ধিপ্রাপ্ত হয়ে ন্যান্ডি ২০০৮ সালের আগস্ট মাসে বৃহত্তর জর্জিয়া অ্যাকোয়ারিয়ামে স্থানান্তরিত হয়, যেখানে এটিকে ২৩,৮৪৮ ঘনমিটার আয়তনের (৬,৩০০,০০০-মার্কিন গ্যালন) "ওশান ভয়েজার" প্রদর্শনী অ্যাকুয়ারিয়ামে স্থান দেয়া হয়। ২০০৯ সালের সেপ্টেম্বর মাসে দ্বিতীয় আরেকটি মান্তা রে এবং ২০১০ সালে তৃতীয় আরেকটি মান্তা রে অ্যাকোয়ারিয়ামের সংগ্রহে সংযুক্ত করা হয়েছিল।
বাহামাসে র প্যারাডাইজ আইল্যান্ডে আটলান্টিস রিসর্ট "জিউস" নামে একটি মান্তার পুনর্বাসন করেছিল যা ২০০৮ সালে প্রকাশ না হওয়া অবধি ৩ বছর যাবৎ গবেষণার বিষয় হিসাবে ব্যবহৃত হয়েছিল। ওকিনাওয়া চুরাউমি অ্যাকুয়ারিয়ামে অবস্থিত বিশ্বের অন্যতম বৃহত অ্যাকুরিয়াম ট্যাঙ্ক, "কুরোশিও সমুদ্র" ট্যাঙ্কে মন্টা রে রয়েছে। সেখানে ২০০৭ সালে বন্দিদশায় প্রথম কোনো মান্তা রে-এর জন্ম  হয়েছিল। যদিও এই ছানাটি বাঁচেনি, তবে অ্যাকুরিয়ামে ২০০৮, ২০০৯ এবং ২০১০ সালে আরও তিনটি মান্তা রে-এর জন্ম হয়েছিল।
পর্যটন
সমুদ্রের যে এলাকাগুলিতে মান্তা রে একত্রিত হয় সেই এলাকাগুলি পর্যটকদের আকর্ষণ করে এবং মান্তা পরিদর্শন স্থানীয় সম্প্রদায়ের জন্য যথেষ্ট পরিমাণে বার্ষিক আয় উপার্জনের রাস্তা সুগম করে দেয়। বাহামা, কেইম্যান দ্বীপপুঞ্জ, স্পেন, ফিজি দ্বীপপুঞ্জ, থাইল্যান্ড, ইন্দোনেশিয়া, হাওয়াই, মালদ্বীপ ও পশ্চিম অস্ট্রেলিয়া য় পর্যটন এলাকাগুলি বিদ্যমান রয়েছে। মান্তারা তাদের বিশাল আকারের এবং মানুষের সাথে সহজে অভ্যস্ত হতে পারার কারণে বেশ জনপ্রিয়। স্কুবা ডাইভাররা শুচি-কেন্দ্র গুলিতে মান্তাদের অভিগমন এবং রাত্রিতে ডাইভ করার মাধ্যমে আলো দ্বারা আকৃষ্ট মান্তাদের প্ল্যাঙ্কটন আহারের ঘটনাটি পর্যটকরা পরিদর্শন সুযোগ পেতে পারেন।
রে প্রদর্শন সংক্রান্ত পর্যটন প্রাকৃতিক সম্পদ ব্যবস্থাপনা প্রসংগে সচেতনতা বৃদ্ধি এবং প্রাণী সম্পর্কে তাদের প্রয়োজনীয় শিক্ষা প্রদান করে স্থানীয় মানুষজন ও দর্শনার্থীদের উপকার করে। এর ফলে গবেষণা এবং সংরক্ষণের জন্য তহবিল সরবরাহ করার বিষয়টি সহজতর হয়। পর্যটকদের সাথে অবিরাম অনিয়ন্ত্রিত মিথস্ক্রিয়া পরিবেশগত সম্পর্ক বিঘ্নিত করে এবং রোগের সংক্রমণ বাড়িয়ে মাছটিকে নেতিবাচকভাবে প্রভাবিত করতে পারে। বোরা বোরা তে অতিরিক্ত সংখ্যক সাঁতারু, নৌকা ও জেট স্কির কারণে স্থানীয় মান্তা রে প্রাণীসমষ্টি এই অঞ্চলটি ত্যাগ করতে বাধ্য হয়েছিল।
২০১৪ সালে, ইন্দোনেশিয়া এই মাছ ধরা এবং রফতানি নিষেধাজ্ঞার বিষয়টি প্রবর্তন করেছিল, কারণ দেশটি বুঝতে পেরেছে যে মাছটিকে মেরে ফেলার অনুমতি দেওয়ার চেয়ে মান্তা রে পর্যটন অর্থনৈতিকভাবে আরও বেশি উপকারী ও লাভজনক। একটি মৃত মান্তার মূল্য ৪০ থেকে ৫০০ ডলার, অন্যদিকে মান্তা রে ট্যুরিজম একটি নির্দিষ্ট মান্তা রে-এর জীবদ্দশায় ১ মিলিয়ন ডলার মূল্যের আয় বয়ে আনতে পারে। ইন্দোনেশিয়ায় ৫৮ লক্ষ বর্গমিটার (২২ লক্ষ বর্মমাইল) আয়তনের সমুদ্রাঞ্চল রয়েছে এবং এটি এখন মান্তা রে-এর জন্য বিশ্বের বৃহত্তম অভয়ারণ্য।
প্রাগৈতিহাসিক মিশর
প্রাগৈতিহাসিক মিশর বলতে মিশরে প্রথম মানববসতি স্থাপন থেকে শুরু করে খ্রিস্টপূর্ব ৩১০০ অব্দ নাগাদ আদি রাজবংশীয় যুগের সূত্রপাতের মধ্যবর্তী সময়ের মিশরকে বোঝায়। এই প্রাক্-রাজবংশীয় যুগ প্রথাগতভাবে আনুমানিক খ্রিস্টপূর্ব ৬০০০ অব্দে শুরু হওয়া এবং আনুমানিক খ্রিস্টপূর্ব ৩০০০ অব্দে নাকাদা ৩ পর্যায়ে সমাপ্ত হওয়া শেষ নব্যপ্রস্তরযুগের সমতুল্য।
প্রাক-রাজবংশীয় যুগের সময়কাল প্রথম সংজ্ঞায়িত হয়েছিল মিশরে ব্যাপক হারে প্রত্নতাত্ত্বিক খননকার্য শুরু হওয়ার আগেই। সাম্প্রতিক আবিষ্কারগুলি অত্যন্ত ক্রমিক প্রাক্-রাজবংশীয় অবস্থান্তর ইঙ্গিত করে, যা থেকে এই যুগের সমাপ্তির কাল নিয়ে বিতর্কের সূত্রপাত হয়েছে। এই জন্য কোনও কোনও মিশরতত্ত্ববিদ প্রাক্-রাজবংশীয় বোঝাতে আবার অন্যেরা আদি-রাজবংশীয় বোঝাতে এই যুগের অংশবিশেষের নাম হিসেবে "প্রত্ন-রাজবংশীয় যুগ", "শূন্য রাজবংশ" বা "রাজবংশ ০"-এর মতো শব্দগুচ্ছ ব্যবহৃত হত।
প্রাক্-রাজবংশীয় যুগটি বিভিন্ন সাংস্কৃতিক পর্যায়ে বিভক্ত। প্রত্যেকটি পর্যায়ের নামকরণ করা হয়েছে সেই সব স্থানের নামানুসারে যেখানে মিশরীয় জনবসতির কোনও না কোনও ধরন প্রথম আবিষ্কৃত হয়। যদিও প্রত্ন-রাজবংশীয় যুগের বৈশিষ্ট্যসূচক একই ক্রমিক অবস্থান্তর সমগ্র প্রাক-রাজবংশীয় যুগ ধরেই অব্যাহত ছিল। স্বতন্ত্র "সংস্কৃতি"গুলিকে পৃথক পৃথক সত্ত্বা হিসেবে ব্যাখ্যা করা না গেলেও সমগ্র যুগটিকে বোঝার সুবিধার জন্য বিভিন্ন বিষয়ভিত্তিক উপবিভাগে ভাগ করা হয়।
প্রাক্-রাজবংশীয় প্রত্নসামগ্রীগুলির বৃহত্তর অংশ পাওয়া গিয়েছে উচ্চ মিশরে। কারণ, নীল নদের পলিমাটি বদ্বীপ অঞ্চলে অধিকতর মাত্রায় সঞ্চিত হয় সমগ্র বদ্বীপটিকে আধুনিক যুগের পূর্বাবধি নিমজ্জিত অবস্থায় রেখেছিল।
মৃগাঙ্ক মাহাতো
মৃগাঙ্ক মাহাতো হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ষোড়শ লোকসভায় তিনি পুরুলিয়া লোকসভা কেন্দ্রের লোকসভা সদস্য হিসেবে দায়িত্ব পালন করেছেন।
সানকোল
সানকোল (Sancoale) ভারতের গোয়া রাজ্যের দক্ষিণ গোয়া জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে সানকোল শহরের জনসংখ্যা হল ১৫,৬০৫ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে সানকোল এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
বেগম পাড়া মানি লন্ডারিং কেলেঙ্কারি
থাম্ব|alt=বেগম পাড়া মানি লন্ডারিং কেলেঙ্কারি|'বেগম পাড়া' সম্পর্কে [[দৈনিক প্রথম আলো|প্রথম আলোর একটি নিবন্ধ (২২ নভেম্বর ২০২০ তারিখে প্রকাশিত)]] বেগম পাড়া হচ্ছে বাংলাদেশ সহ পৃথিবীর বিভিন্ন দেশের অর্থপাচারকারী দুর্নীতিবাজ রাজনীতিবিদ, সরকারী কর্মকর্তা ও ধনাঢ্য ব্যাবসায়ীদের দ্বিতীয় আবাসস্থলের (সেকেন্ড হোম) একটি প্রতীকী নাম। তথাকথিত বেগম পাড়া কানাডার টরন্টোতে অবস্থিত। আদতে কানাডায় এই নামে কোনও স্থানের অস্তিত্ব নেই। শাব্দিক অর্থে বেগম পাড়া শব্দটি দ্বারা একটি স্থানের নাম বোঝালেও এটি বহুল সমালোচিত মানি লন্ডারিং কেলেঙ্কারি ছাড়া আর কিছুই নয়। বাংলাদেশের বৈদেশিক মন্ত্রণালয় বেগম পাড়ার সাথে অর্থ পাচারকারীদের সংযোগ খুঁজে পেয়েছে।  বেগম পাড়ায়, বাংলাদেশী ধন্যাঢ্য ব্যক্তিদের স্ত্রীরা স্বামীদের দ্বারা প্রেরিত অবৈধ অর্থ দিয়ে বিলাসবহুল জীবনযাপন করেন। কাজ থেকে অবসর নিয়ে যেখানে লোকেরা কানাডায় তাদের বেগমদের কাছে যায়।